**DĖL ROKIŠKIO RAJONO SAVIVALDYBĖS TARYBOS 2021 M. LAPKRIČIO 26 D. SPRENDIMO NR. TS-218 „DĖL ROKIŠKIO RAJONO SAVIVALDYBĖS STRATEGINIO PLANAVIMO KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO**

2022 m. birželio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“ patvirtintą Rokiškio rajono savivaldybės strateginio planavimo organizavimo tvarkos aprašą, Rokiškio rajono savivaldybės taryba n u s p r e n d ž i a:

pakeisti Rokiškio rajono savivaldybės tarybos 2021 m. lapkričio 26 d. sprendimo Nr. TS-218 „Dėl Rokiškio rajono savivaldybės strateginio planavimo komisijos sudarymo ir jos darbo reglamento patvirtinimo“ 1 ir 2 punktus ir išdėstyti juos taip:

„1. Sudaryti nuolatinę (savivaldybės tarybos kadencijos laikotarpiui) Rokiškio rajono savivaldybės strateginio planavimo komisiją (toliau – komisija):

1.1. Ramūnas Godeliauskas – Rokiškio rajono savivaldybės (toliau – Savivaldybė) meras, komisijos pirmininkas;

1.2. Tadas Barauskas –Savivaldybės mero pavaduotojas, komisijos pirmininko pavaduotojas;

1.3. Andrius Burnickas – Savivaldybės administracijos direktorius, komisijos narys;

1.4. Zenonas Viduolis – Savivaldybės tarybos Teisėsaugos, mandatų, etikos, informacijos komiteto pirmininkas, komisijos narys.

1.5. Stanislovas Dambrauskas – Savivaldybės tarybos Finansų, verslo, vietinio ūkio komiteto pirmininkas, komisijos narys;

1.6. Valius Kazlauskas – Savivaldybės tarybos Kontrolės komiteto pirmininkas, komisijos narys;

1.7. Dalia Lūžienė-Malijonienė – Savivaldybės tarybos Kaimo reikalų komiteto pirmininkė, komisijos narė;

1.8. Dalia Maželienė – Savivaldybės tarybos Sveikatos ir socialinės apsaugos komiteto pirmininkė, komisijos narė;

1.9. Dijana Meškauskienė – Savivaldybės tarybos Švietimo, kultūros ir sporto komiteto pirmininkė, komisijos narė.

2. Kviesti Rokiškio rajono savivaldybės strateginio planavimo komisijos darbe dalyvauti savivaldybės socialinių-ekonominių partnerių atstovus, turinčius patariamojo balso teisę:

2.1. Eloną Adomavičienę – Obelių socialinių paslaugų namų direktorę;

2.2. Paulių Buidovą – Rokiškio jaunimo organizacijų sąjungos „Apvalus stalas“ narį;

2.3. Leoną Butėną –Rokiškio vandenys direktorių;

2.4. Audrių Dilį – Rokiškio butų ūkio projektų administravimo vadovą;

2.5. Agnę Janočkinienę – Rokiškio komunalininkas Atliekų tvarkymo padalinio vadovę;

2.6.Vitalijų Jocį – Rokiškio baseino direktorių;

2.7. Justiną Kanopą – Rokiškio verslo klubo tarybos narį;

2.8. Janiną Kasperavičienę – Rokiškio rajono ligoninės vyriausiąją ekonomistę;

2.9. VaivąBaltrūnaitę-Kirstukienę – Rokiškio kultūros centro direktorę;

2.10. Danguolę Kondratenkienę –Rokiškio pirminės asmens sveikatos priežiūros centro direktorę;

2.11. Laurą Kubiliūtę – Rokiškio rajono ūkininkų sąjungos narę;

2.12. Aliciją Matiukienę – Rokiškio rajono savivaldybės Juozo Keliuočio viešosios bibliotekos direktorę;

2.13. Gytį Mikalkevičių – Rokiškio rajono savivaldybės priešgaisrinės tarnybos vyriausiąjį specialistą;

2.14. Elingą Mikulėnienę – Rokiškio rajono švietimo įstaigų vadovų asociacijos narę;

2.15. Astą Mikulionienę – Rokiškio technologijos, verslo ir žemės ūkio mokyklos projektų vadovę;

2.16. Jolantą Paukštienę – Rokiškio socialinės paramos centro direktorę;

2.17. Tadą Stakėną – Rokiškio rajono kūno kultūros ir sporto centro direktorių;

2.18. Vladislavą Stankūnienę – Demografinių tyrimų ir ekspertizių centro ekspertę;

2.19. Dalią Starkuvienę – Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Rokiškio skyriaus vedėją;

2.20. Ramunę Cegelskaitę-Spaičienę – Rokiškio miesto vietos veiklos grupės projektų vadovę;

2.21. Nijolę Šniokienę – Rokiškio krašto muziejaus direktorę;

2.22. Antaną Taparauską – Rokiškio autobusų parkas direktorių;

2.23. Mildą Ulevičienę – Rokiškio rajono vietos veiklos grupės pirmininkę;

2.24. Liną Valotkienę – Rokiškio turizmo ir verslo informacijos centro direktorę;

2.25. Gitaną Vošterytę – Rokiškio jaunimo centro direktoriaus pavaduotoją ugdymui.“.

Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO DĖL ROKIŠKIO RAJONO SAVIVALDYBĖS TARYBOS 2021 M. LAPKRIČIO 26 D. SPRENDIMO NR. TS-218 „DĖL ROKIŠKIO RAJONO SAVIVALDYBĖS STRATEGINIO PLANAVIMO KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO“**

**AIŠKINAMASIS RAŠTAS**

2022-06-09

Rokiškis

**Sprendimo projekto tikslai ir uždaviniai.**

Sprendimo projekto tikslas ir uždaviniai – pakeisti nuolatinės (savivaldybės tarybos kadencijos laikotarpiui) Rokiškio rajono strateginio planavimo komisijos sudėtį.

**Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“;
4. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“.

**Sprendimo projekto esmė.**

Savivaldybės taryba savo įgaliojimų laikui gali sudaryti nuolatines komisijas. Rokiškio rajono savivaldybės strateginio planavimo komisija (toliau – Komisija) stebi ir vertina savivaldybės strateginių planų, plėtros programų rengimo, įgyvendinimo procesą, aprobuoja strateginius tikslus bei programas, metines ataskaitas, teikia pasiūlymus dėl strateginio planavimo proceso tobulinimo, strateginių planų ar programų keitimo, papildymo. Komisiją, remiantis Rokiškio rajono savivaldybės strateginio planavimo organizavimo tvarkos aprašu, sudaro savivaldybės tarybos pirmininkas ir komitetų pirmininkai, savivaldybės mero pavaduotojas, administracijos direktorius. Komisijos darbe kviečiami dalyvauti savivaldybės socialinių-ekonominių partnerių atstovai.

2021 m. lapkričio 26 d. sprendimu Nr. TS-219 „Dėl Rokiškio rajono savivaldybės strateginio planavimo komisijos sudarymo ir jos darbo reglamento patvirtinimo“ Rokiškio rajono savivaldybės taryba patvirtino Komisijos sudėtį, tačiau paskyrus naują Savivaldybės tarybos Teisėsaugos, mandatų, etikos ir informacijos komiteto pirmininką Zenoną Viduolį bei įvykus struktūriniams įstaigų bei pareigų (Rokiškio turizmo ir amatų informacijos centras pervadintas į Rokiškio turizmo ir verslo informacijos centrą; likviduota Rokiškio rajono bendruomenių asociacija; Pasikeitė „Rokiškio komunalininkas“ atstovės Agnės Janočkinienės pareigų pavadinimas) pokyčiams atsirado poreikis koreguoti Komisijos sudėtį.

Atsižvelgiant į tai, kas išdėstyta, siūloma patvirtinti atnaujintą Komisijos sudėtį.

**Laukiami rezultatai.** Naujos sudėties Rokiškio rajono strateginio planavimo komisija ir patvirtintas jos darbo reglamentas užtikrins sklandų, aiškų ir įtraukų strateginio planavimo procesų įgyvendinimą savivaldybėje.

**Finansavimo šaltiniai ir lėšų poreikis**. Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vyr. specialistė Agnė Grizevičiūtė